|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4452Ounz@vojvodina.gov.rs |
|  | Číslo: 00428588 2025 09427 | DÁTUM: 12. 02. 2025 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17), článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 – i. uznesenie, 37/16, 29/17, 24/19, 66/20 a 38/2021) a článku 2 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov, ktorými sa podporuje a zlepšuje bezpečnosť žiakov na základných a stredných školách na území AP Vojvodiny v roku 20025 (Úradný vestník APV č. 8/2025)

pokrajinský tajomník vzdelávania, predpisov, správy a národnostných menšín – národnostných spoločenstiev vypisuje

**SÚBEH**

**O FINANCOVANIE A SPOLUFINANCOVANIE PROGRAMOV A PROJEKTOV NA ZVYŠOVANIE KVALITY ZÁKLADNÉHO A STREDNÉHO VZDELÁVANIA – PODPORU A ZVYŠOVANIE BEZPEČNOSTI ŽIAKOV ZÁKLADNÝCH A STREDNÝCH ŠKÔL NA ÚZEMÍ AP VOJVODINY V ROKU 2025**

Finančné prostriedky poskytnuté Pokrajinským parlamentným uznesením o rozpočte Autonómnej pokrajiny Vojvodiny na rok 2025 na financovanie a spolufinancovanie programov a projektov, ktoré podporujú a zlepšujú bezpečnosť žiakov základných a stredných škôl na území AP Vojvodiny v roku 2025, sú v celkovej výške **5 000 000 dinárov**, z toho **3 500 000,00 dinárov** pre základné školy a **1 500 000,00** dinárov pre stredné školy.

Právo na pridelenie prostriedkov majú inštitúcie základného a stredného vzdelávania na území AP Vojvodiny, ktorých zriaďovateľom je Srbská republika, autonómna pokrajina alebo jednotka lokálnej samosprávy (ďalej len: používatelia).

Uvedené prostriedky sú určené na financovanie a spolufinancovanie programov a projektov, ktoré podporujú a zlepšujú bezpečnosť žiakov základných a stredných škôl na území AP Vojvodiny, najmä na financovanie a spolufinancovanie:

1. projektov/programov, ktoré ovplyvňujú zvyšovanie vedomostí a zručností detí a mládeže v oblasti ochrany pred zneužívaním psychoaktívnych látok, ochrany pred násilím, zneužívaním a zanedbávaním a inými formami rizikového správania, praktické školské dielne a externé ochranné siete (žiaci, učitelia, rodičia a členovia externej ochrannej siete);
2. projektov/programov, ktoré prispievajú k zvyšovaniu vedomostí a zručností učiteľov a rodičov v oblasti ochrany detí pred zneužívaním psychoaktívnych látok, ochrany pred násilím, zneužívaním a zanedbávaním a inými formami rizikového správania, vrátane projektov výmeny príkladov osvedčených postupov v oblasti zvyšovania bezpečnosti žiakov (rodičia, učitelia a externá ochranná sieť).

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky prostriedkov na pridelenie platia tieto kritériá:

|  |  |
| --- | --- |
| 1 | stupeň zapojenia vonkajšej ochrannej siete do programových aktivít; |
| 2 | miera zapojenia cieľovej skupiny (žiakov a rodičov), pre ktorú je program/projekt určený; |
| 3 | doterajšie skúsenosti v realizácii programov/projektov, ktoré prispievajú k zlepšeniu výchovno-vzdelávacej práce; |
| 4 | stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň;  |
| 5 | existencia iných zdrojov financovania programových aktivít alebo projektov; |
| 6 | úspešná realizácia pridelených finančných prostriedkov z rozpočtu AP Vojvodiny v predchádzajúcich rokoch s predloženou správou a dôkazmi o účele a legálnom využívaní rozpočtových prostriedkov.  |

**SPÔSOB APLIKOVANIA**

Žiadosti o pridelenie finančných prostriedkov sa predkladajú na jednotnom súbehovom tlačive sekretariátu, ktorý sa môže prevziať z webového sídla sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

**Jedna právnická osoba môže predložiť až dve prihlášky.**

 Komisia nebude rozoberať: neúplné prihlášky, neskoré prihlášky, neoprávnené prihlášky (prihlášky podané zo strany osôb, ktoré sú neoprávnené a subjektov, ktoré sa neurčili súbehom), prihlášky, ktoré sa nevzťahujú na súbehom identifikované použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulosti nezdôvodnili pridelené finančné prostriedky prostredníctvom finančných a opisných správ, prihlášky užívateľov, ktorí opisnú/finančnú správu o realizácii programov/projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka.

O pridelení finančných prostriedkov príjemcom rozhoduje pokrajinský tajomník zodpovedný za vzdelávacie záležitosti na návrh komisie na realizáciu súbehu, ktorá posudzuje prijaté žiadosti. Komisia si vyhradzuje právo požadovať od žiadateľa dodatočnú dokumentáciu a informácie podľa potreby, resp. určiť splnenie nevyhnutných podmienok na pridelenie finančných prostriedkov.

Ak je prihláška podpísaná osobou oprávnenou na základe plnomoci, je potrebné priložiť aj riadne podpísané splnomocnenie na podpis.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 14. marec 2025.**

**Ďalšie informácie týkajúce sa realizácie súbehu je možné získať telefonicky na čísle 021/487-4452.**

Prihlášky na súbeh (výhradne na vyplnenom tlačive, ktoré možno nájsť na webovom sídle pokrajinského sekretariátu) zasielať v papierovej forme v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21 000 NOVÝ SAD**, s uvedením názvu súbehu/programu a projektu, poštou alebo osobne na podateľni pokrajinských orgánov správy (na uvedenú adresu) v čase od 9.00 do 14.00 hodiny.

Formulár prihlášky za uvedené súbehy s prílohami možno stiahnuť od **12. februára 2025** z oficiálneho webového sídla sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

 **POKRAJINSKÝ TAJOMNÍK**

Róbert Ótott